Държавен вестник, бр. 91, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  91
ситуацията. Ако след проведената консул-
тация и положените усилия за коригиране 
на ситуацията някоя от Страните все още 
смята, че целите на настоящото Рамково 
споразумение не могат да бъдат изпълне-
ни, тази Страна може едностранно да се  
оттегли от настоящото Рамково споразуме-
ние, отправяйки към другата Страна писмено 
предизвестие от три (3) месеца.
17. След получаване на такова известие 
Страните следва да предприемат всички под-
ходящи стъпки за прекратяване по надлежен 
начин на дейностите, които се извършват към 
този момент съгласно съответните СПКУ, и за 
бързо уреждане на всички неуредени въпроси.
VI. Разни
18. (а) Настоящото Рамково споразуме-
ние не ангажира Банката да предоставя 
подкрепа за конкретна дейност или про-
ект, нито ангажира Клиентите да сключват 
споразумения с Банката.
(б) Нито една от договореностите в на-
стоящото Рамково споразумение не следва 
да се тълкува като намерение за създаване 
на съвместно предприятие, посреднически 
отношения или юридическо партньорство 
между Страните.
(в) Нито една от договореностите в 
настоящото Рамково споразумение не е 
предназначена или следва да се тълкува 
като отказ от привилегии и имунитети на 
Страните, техните ръководители и служите-
ли, чиито привилегии и имунитети изрично 
се запазват.
VII. Уреждане на спорове
19. Всеки спор, породен от или възникнал 
във връзка с тълкуването или прилагането 
на някоя от разпоредбите на настоящото 
Рамково споразумение, следва да бъде уреден 
по приятелски начин чрез консултации между 
Страните.
VIII. Изменения
20. Всяко изменение или всяко съгласие, 
дадено според договореностите на настоящото 
Рамково споразумение, следва да е в пис-
мена форма, а в случай на допълнение или 
изменение, следва да е надлежно подписано 
от Страните.
21. Измененията на настоящото Рамко-
во споразумение не следва да подлежат на 
ратификация съгласно чл. 85, ал. 3 от Кон-
ституцията на Република България („Кон-
ституцията“), с изключение на измененията, 
засягащи въпросите, посочени в чл. 85, ал. 1 
от Конституцията.
22. Измененията съгласно раздел 21 от 
настоящото Рамково споразумение, които (i) 
не са обект на ратификация, влизат в сила от 
датата на тяхното подписване от двете Страни; 
и (ii) подлежат на ратификация, влизат в сила 
след (а) подписването им от двете Страни 
и (б) получаването от Банката на писмено 
уведомление, потвърждаващо приключването 
на процедурата по ратификация.
Като потвърждение на изложеното по-горе, 
Страните подписват настоящото Рамково спо-
разумение на английски език и на български 
език. Версията на английски език е водеща в 
случай на противоречия при тълкуването на 
настоящото Рамково споразумение.
София,
21 юли 2022 г.
Подписано за и от
името на правител-
ството на Република
България:
Асен Василев,
заместник министър-
председател по 
еврофондовете и 
министър на 
финанситe
Подписано за и от 
името на Междуна­
родната банка за 
възстановяване и 
развитие:
Галина А. Винселет,
директор на Светов-
ната банка за Евро-
пейския съюз, Регион 
Европа и Централна 
Азия
Приложение 1 
Общи условия
1. Стандарт за изпълнение; неексклузив-
ност. Банката се задължава да извършва 
консултантските услуги със същата грижа и 
внимание, които използва в други свои ана-
литични и консултантски дейности. Ангажи-
рането на Банката като съветник на Клиента 
по съответното СПКУ е неизключително и не 
ограничава Клиента да се ангажира с други 
съветници по същите или свързани въпроси.
2. Служители на Банката. Банката определя 
по свое усмотрение Служители на Банката, оп-
ределени за предоставяне на консултантските 
услуги. Клиентът може, ако има основателна 
причина за недоволство от работата на който 
и да е от служителите на Банката, да поиска 
от Банката да замени съответното/ите лице/
лица. С цел избягване на недоразумения се 
договаря и се разбира, че съответното СПКУ 
не създава отношения на работодател и слу-
жител или други трудово-правни отношения 
между Клиента и Служителите на Банката.
3. Съдействие и приноси на Клиента.
(а) Клиентът следва по всяко време: (i) да 
предоставя на Банката своевременно всякаква 
и цялата информация, която може да повлияе 
на изпълнението на консултантските услуги; 
(ii) да информира Банката за всяко развитие, 
свързано с консултантските услуги; (iii) да поз-
воли на персонала на Банката да има достъп 
до обект/и и съоръжения, персонал и всякаква 
документация, свързана с извършването на 
консултантските услуги; и (iv) да прави всичко 
необходимо, за да даде възможност на персо-
нала на Банката да извършва консултантските 
услуги, включително приемане на решения, 
извършване на дейности и осигуряване на 
съоръжения и други дейности, необходими за 
улесняване и подпомагане предоставянето на 
консултантските услуги, както са определени 
в Графика към съответното СПКУ.
(б) Изрично се договаря и се разбира, че 
Банката няма да носи никаква отговорност 
за каквото и да е забавяне на изпълнението 
или неизпълнение, причинено от неизпълнение 
от страна на Клиента на задълженията му 
съгласно параграф (а) от настоящия раздел 3 
и съгласно Графика към съответното СПКУ, 
както е приложимо.